stanford-oval/wikipedia huggingface dataset:
BMW Projekt II

BMW Projekt II oli BMW:n tytäryhtiö EZS:ssä kehitetty toisen maailmansodan aikainen suunnitteluasteelle jäänyt suihkuhävittäjälentokone, jonka tarkoituksena oli demonstroida ja toimia mainoskampanjana BMW:n valmistamalle BMW 003 turbojetille.
| BMW Strahljäger II |
| --- | --- |
 BMW Strahljäger Projekt II:n jäljennös sotilasilmailumuseossa Virginiassa, Yhdysvalloissa
Tyyppi:  Suihkuhävittäjä
Alkuperämaa:   Saksa
Valmistaja:  BMW
Suunnittelija:  Huber
Valmistusmäärä:  0 kpl
Suunnittelu ja kehitys

BMW:n kehitystyöt oman turbojetin kanssa olivat venyneet pitkälle sotavuosiin ja lentokonevalmistajien kiinnostus oli jo alkanut siirtyä muihin moottorivaihtoehtoihin. Vuoden 1944 paikkeilla päätettiin BMW:llä aloittaa pieni mainoskampanja pyrkimyksenä jälleen herättää kiinnostusta BMW:n valmistamille 003- ja 018 mallisille turbojeteille kehittämällä muutamia lentokonemalleja, joihin niiden uskottiin hyvin soveltuvan.
BMW Projekt II kehitettiin osaksi mainoskampanjaa marraskuussa vuonna 1944, ja sen kehitystöistä oli vastuussa diplomi-insinööri Huber, joka työskenteli BMW:n tytäryhtiö EZS:ssä. Toisin kuin BMW Projekt I, Projekt II:sta luotiin useampi variantti. Koneiden ohjaamo oli luotu joko istuma- tai makuuasentoa varten ja sen siipien pituudet olivat joko pitkät tai lyhyet. Koneen voimanlähteenä toimi yksittäinen BMW 003 turbojetti, jonka ilmanottoaukko sijaitsi nokassa ohjaamon alapuolella. Kone oli aseistettu mahdollisesti kahdella MK 103 automaattikanuunalla asennettuna siipiin.
Tekniset tiedot

Lähde:
Tekniset tiedot > BMW Strahljäger Projekt II

Miehistö: 1
Lentoonlähtöpaino: 2 800 kg
Aseistus
2 x MK 103 automaattikanuuna
Vasemmalla: pitkäsiipinen versio makuuasennollisella ohjaamolla.Oikealla: lyhytsiipinen versio istuma-asennollisella ohjaamolla.
Barbãr

Barbãr on Lefebvren panimon belgialainen olutmerkki. Se on kahdeksan tilavuusprosenttia alkoholia sisältävä hunajaisen ja maltaisen makuinen ale. Barbãr -olut sisältää 2,5% hunajaa, vettä, ohramallasta, vehnää, sokeria, humalaa, korianteria, curaçaolikööriä ja hiivaa. Sitä myydään 0,33 litran pulloissa ja 15 litran tynnyreissä.
Arantxa Rus

| Arantxa Rus |
| --- | --- |

Henkilötiedot
Syntynyt: 13. joulukuuta 1990 (ikä 33)
Kansalaisuus:   Alankomaat
Tennispelaaja
Pituus:  180 cm
Paino:  65 kg
Kätisyys:  vasen
Ammattilaisena:  2008–
Palkintorahat:  3 844 761 USD
Kaksinpeli
Paras sijoitus:  61. (13.8.2012)
Voitot/tappiot:  687–421
Grand Slam -turnauksissa
Australian avoimet:  2. kierros (2011)
Ranskan avoimet:  4. kierros (2012)
Wimbledon:  3. kierros (2012)
Yhdysvaltain avoimet:  2. kierros (2011)
Nelinpeli
Paras sijoitus:  139. (11.11.2013)
Voitot/tappiot:  261–207
Aiheesta muualla
ITF
WTA
Arantxa Rus (s 13. joulukuuta 1990 Delft) on alankomaalainen tennispelaaja. Parhaimmillaan hän on ollut naisten maailmanlistalla kaksinpelissä sijalla 61 elokuussa 2012 ja nelinpelissä sijalla 139 marraskuussa 2013. Hän on voittanut kymmenen ITF-turnausta kaksinpelissä ja neljä nelinpelissä.
Grand Slam -turnauksissa Rus on päässyt parhaimmillaan neljännelle kierrokselle Ranskan avoimissa 2012.
Tennisura > Uran alku (2005–2008)

Ensimmäisen ITF-turnauksensa Rus pelasi kesäkuussa 2005 Alkmaarissa. Seuraavana vuonna hän pääsi välieriin Vlaardingenin ITF-turnauksessa. Vuonna 2007 Rus pelasi ensimmäisen kerran WTA-kiertueella 's-Hertogenboschissa. Hän hävisi kuitenkin ensimmäisellä kierroksella Alona Bondarenkolle 6–1, 6–1. Elokuussa hän voitti Vlaardingenin ITF-turnauksen päihittämällä finaalissa Anne Schaeferin 6–7(5), 6–2, 6–2. Toisen ITF-turnausvoittonsa Rus saavutti Alphen aan den Rijnin turnauksessa seuraavalla viikolla. San Luis Potosíssa hän selviytyi finaaliin, mutta hävisi sen Mariana Duque Mariñolle.
Vuonna 2008 Rus voitti Australian avoimissa junioreiden turnauksen. Finaalissa hän voitti australialaisen Jessica Mooren luvuin 6–3, 6–4. Heinäkuussa 2008 Rus nousi junioreiden maailmanlistan ykköseksi. Kantonin WTA-turnauksessa Rus selviytyi puolivälieriin. Turnauksen alkaessa hän oli maailmanlistan sijalla 233. Ensimmäisellä kierroksella hän voitti maailmanlistan sijalla 67 olleen Yanina Wickmayerin ja toisella kierroksella Gisela Dulkon (WTA–44). Puolivälierässä Rus hävisi Camille Pinille (WTA–88). Samana vuonna Rus voitti kaksi ITF-turnausta. Kauden päättyessä hän oli maailmanlistan sijalla 188.
Tennisura > 2009–2010

Vuonna 2009 Rus karsiutui Australian avointen pääsarjasta. Huhtikuussa pelatussa Marbellan WTA-turnauksessa Rus eteni toiselle kierrokselle karsintojen kautta. Toisen kierroksen ottelunsa hän hävisi maailmanlistan sijalla 21 olleelle Kaia Kanepille. Grand Slam -turnauksen pääsarjaan Rus pääsi ensimmäisen kerran Ranskan avoimissa. Karsinnat voitettuaan hän voitti ensimmäisellä kierroksella Olivia Sanchezin. Toisella kierroksella hän hävisi Jaroslava Švedovalle. Wimbledonissa hän ei selviytynyt pääsarjaan. Heinäkuussa Rus pääsi toiselle kierrokselle Palermon WTA-turnauksessa, jossa hävisi Anna-Lena Grönefeldille. Yhdysvaltain avoimissa hän hävisi ensimmäisellä kierroksella Sara Erranille. Kauden viimeisessä turnauksessaan Nantesissa hän otti uransa viidennen ITF-turnausvoiton. Kauden päättyessä hän oli maailmanlistan sijalla 107.
Vuoden 2010 Australian avoimissa Rus ei selviytynyt pääsarjaan. Estorilin WTA-turnauksessa hän selviytyi puolivälieriin saakka. Turnauksen toisella kierroksella hän voitti Kirsten Flipkensin, mutta hävisi puolivälierässä toiseksi sijoitetulle Sorana Cîrstealle. Ranskan avoimissa hän ei selviytynyt pääsarjaan. Wimbledonissa hän hävisi ensimmäisellä kierroksella Chang Kai-Chenille. Yhdysvaltain avoimissa hän ei päässyt karsinnasta pääsarjaan. Kauden päättyessä hän oli maailmanlistan sijalla 138.
Tennisura > 2011–

Vuonna 2011 ensimmäistä kertaa Australian avointen pääsarjaan päässyt Rus voitti avauskierroksella Bethanie Mattek-Sandsin, mutta hävisi toisella kierroksella Svetlana Kuznetsovalle luvuin 6–1, 6–4. Ranskan avoimissa Rus voitti toisella kierroksella yhden turnauksen ennakkosuosikeista, Belgian Kim Clijstersin. Rus voitti hänet luvuin 3–6, 7–5, 6–1. Toista erää Clijsters johti jo 5–2, mutta Rus nousi lopulta erävoittoon. Kolmannella kierroksella Rus hävisi Marija Kirilenkolle luvuin 6–1, 6–1. Wimbledonissa Rus jäi karsintoihin. Yhdysvaltain avoimissa hän voitti ensimmäisellä kierroksella Jelena Vesninan, mutta hävisi toisella kierroksella maailmanlistan ykköselle, Caroline Wozniackille.
Ranskan avoimissa 2012 Rus selviytyi neljännelle kierrokselle. Hän voitti Jamie Hamptonin, Virginie Razzanon ja 25:nneksi sijoitetun Julia Görgesin, mutta hävisi sitten 23:nneksi sijoitetulle Kaia Kanepille lukemin 1–6, 6–4, 0–6. Wimbledonissa Rus voitti toisella kierroksella viidenneksi sijoitetun Samantha Stosurin, mutta hävisi kolmannella kierroksella Peng Shuaille. Yhdysvaltain avoimissa Rus hävisi ensimmäisellä kierroksella Galina Voskobojevalle.
Muuta

Arantxa Rus aloitti tenniksen pelaamisen viisivuotiaana. Hän on vasenkätinen ja 180 cm pitkä. Rusin valmentajana toimii Ralph Kok.
Rus on pelannut Alankomaiden Fed Cup -joukkueessa vuodesta 2008 lähtien yhteensä 12 maaottelussa.
Aiheesta muualla

Kuvia tai muita tiedostoja aiheesta Arantxa Rus Wikimedia Commonsissa
Arantxa Rus profiili WTA:n kotisivuilla
Arantxa Rus ITF:n sivuilla (englanniksi)
Avatoru

Avatorun katolinen kirkko
Avatoru on Ranskan Polynesiaan kuuluvalla Rangiroan atollilla sijaitseva kylä. Avatorun kylä sijaitsee atollin luoteisosassa ja on toinen Rangiroan atollilla sijaitsevista kylistä. Toinen kylistä on Tiputa, joka sijaitsee alle 10 kilometrin päässä kaakossa. Pääosa atollin hallintorakennuksista sekä Rangiroan lentoasema sijaitsevat Avatorussa.
Aiheesta muualla

Kuvia tai muita tiedostoja aiheesta Avatoru Wikimedia Commonsissa
Barcarola (veistos)

Barcarola-veistos Yliopistonkadun ja Kauppiaskadun kulmassa Turussa.
Barcarola on kuvanveistäjä Ukri Merikannon teos Turussa Yliopistonkadun ja Kauppiaskadun kulmassa. Veistos on yli kolmemetrinen ja se on valmistettu teräksestä ja kivikaarista, jotka on leikattu ja hiottu harmanvalkoisesta dioriitista. Kivikaarien takana on arkkitehti Pekka Pitkäsen suunnittelema Kiinteistö Aleksandra, joka myös verhoiltu dioriitilla. Barcarola paljastettiin vuonna 1991 ja teos tilattiinkin juuri Pekka Pitkäsen pyynnöstä.
Merikannolle tyypillisiä ovat teokset, jotka koostuvat kolmesta tai neljästä toisiinsa liitetystä kappaleesta, joiden koverat ja kuperat muodot herättävät mielikuvia tuulen pullistamista purjeista tai veneistä. Myös teosten nimissä on usein jotain mereen tai veteen liittyvää.
Muodon ja nimeämisen perusteella Barcarolaa voisi sanoa hyvinkin tyypilliseksi Merikannon teokseksi. Barcarola on Venetsian gondolieerien käyttämä musiikkityyli, jonka sanotaan simuloivan veneen lipumista aalloilla gondolieerin rytmikkäästi soutaessa venettä.
Apache OpenOffice

| Apache OpenOffice |
| --- | --- |

 Apache OpenOffice 4.0
Kehittäjä:  Apache Software Foundation
Kehityshistoria
Vakaa versio:  4.1.15 (22. joulukuuta 2023)
Kehitystilanne:  aktiivinen
Tiedot
Ohjelmistotyyppi:  toimisto-ohjelmisto
Käyttökielet:  38
Alusta:  FreeBSD, Linux, macOS, Solaris, Windows
Ohjelmointikielet:  C++, Java
Lisenssi:  Apache
Aiheesta muualla
Verkkosivusto
Versiohallinta
Apache OpenOffice (aiemmin OpenOffice.org) on avoimen lähdekoodin toimisto-ohjelmisto, joka sisältää tekstinkäsittelyohjelman: Writer, taulukkolaskentaohjelman: Calc, esitysgrafiikkaohjelman: Impress, tietokantaohjelman: Base, vektorigrafiikan tuottamiseen tarkoitetun piirto-ohjelman: Draw, sekä matemaattisten kaavojen kirjoittamiseen tarkoitetun ohjelman: Math. OpenOffice.org on käännetty yli 40 kielelle, myös suomeksi.
Arkikielessä ohjelmiston nimi lyhenee usein muotoon OpenOffice, mutta tämä on toisen tuotteen tavaramerkki, joten ohjelmiston virallinen nimi on OpenOffice.org. Koko ohjelmistosta käytetään nimeä OpenOffice.org Application, tai se nimetään versionsa mukaan, esimerkiksi OpenOffice.org 3.3. Joskus käytetään myös lyhenteitä OOo, OO tai ooo.
Ohjelmisto kilpailee Microsoft Office -ohjelmien kanssa ilmaisuutensa, vapaan levitettävyyden ja helpomman saatavuutensa vuoksi.
Historia

OpenOffice.org perustuu Sun Microsystemsin StarOffice-pakettiin, joka on peräisin Sunin ostamalta Star Division -yritykseltä. Sun julkaisi lähdekoodin avoimen lähdekoodin GPL-lisenssillä vuonna 2000. Myöhemmin Sun paketoi avoimen lähdekoodin versiosta aika ajoin lisäominaisuuksilla varustetun kaupallisen tuotteen nimeltä StarOffice.
Oraclen ostettua Sunin vuonna 2009 osa ohjelmiston johtavista kehittäjistä erosi syksyllä 2010 projektista ja perusti uuden Document Foundationin jatkamaan ohjelmiston kehitystä riippumattomana. Uusi versio julkaistiin nimellä LibreOffice. Uuden säätiön merkittäviin tukijoihin kuuluvat Google ja Red Hat.
Oracle lahjoitti kokonaisuudessaan OpenOffice.orgin vuonna 2011 Apache Software Foundationille. Joulukuussa 2011 Apache Software Foundation ilmoitti, että projektin nimeksi vaihtuu Apache OpenOffice.
Ominaisuudet

OpenOfficen.orgin vahvuus on XML:ään perustuva avoin tiedostoformaatti. Ohjelma on lähes täysin Microsoft Office -yhteensopiva; käyttäjä voi avata ja tallentaa muun muassa .doc, .xls ja .ppt-muotoisia tiedostoja. 1.1-versiossa tuli mukaan mahdollisuus tallentaa tiedostoja suoraan PDF-muotoon. Tuki OpenDocumentille tuli mukaan versiossa 2.0, mutta jo 1.1.5 osaa lukea OpenDocument-tiedostoja.
Ohjelmistoa levitettiin aikaisemmin kahdella eri lisenssillä, jotka olivat  LGPL ja SISSL. Versiosta 2.0 alkaen ohjelmistoa julkaistaan enää LGPL-lisenssillä.
OpenOffice.org 2.0:n korjauspäivitys 2.0.3 paransi ohjelman vakautta sekä Microsoft Office -asiakirjojen yhteensopivuutta. Erityisesti taulukkolaskentaohjelma Calcin toiminta nopeutui. Ohjelmiston uusi ominaisuus on päivitysten tarkistustyökalu. Versioon 2.2 ja uudempiin on saatavilla lisäosa, joka mahdollistaa Microsoftin uusien docx-tiedostojen lukemisen ja tallentamisen.
macOS -käyttöjärjestelmälle on OpenOffice.orgin lähdekoodin pohjalta kehitetty itsenäinen NeoOffice-niminen toimisto-ohjelmisto.
Oikoluku

Suomenkieliseen OpenOffice.org:iin ei sisälly tavutus- tai oikolukuominaisuutta, vaan siinä on pelkästään suomenkielinen käyttöliittymä. Suomen kielen oikolukua ja tavutusta ei voi lisätä Apache OpenOffice -ohjelmaan – ne voi lisätä vain vanhoihin OpenOffice-versioihin asentamalla erillisen Soikko- tai Voikko-lisäohjelmiston. Näistä kahdesta Soikko ei perustu avoimeen lähdekoodiin, ja sen kehitys on jo lopetettu. Voikko on kehitetty Soikon avoimeksi korvaajaksi. Voikosta on saatavilla sekä perusversio että murreversio.
OpenOfficen sisältämät ohjelmat

| Nimi | Nimi | Ohjelma | Vastaavuus> Apple | Vastaavuus> Microsoft | Muuta |
| --- | --- | --- | --- | --- | --- |
|  | Writer | tekstinkäsittely | Pages | Word |  |
|  | Calc | taulukkolaskenta | Numbers | Excel |  |
|  | Impress | esitysgrafiikka | Keynote | PowerPoint |  |
|  | Base | tietokanta | — | Access | versiosta 2.0 lähtien |
|  | Draw | vektoripiirto | — | — |  |
|  | Math | kaavaeditori | — | Equation Editor |  |
|  | Writer/Web | HTML-editori | iWeb | Expression Web |  |
OpenOfficen sisältämät ohjelmat > Kuvakaappaukset

Writer
Calc
Impress
Base
Draw
Math
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
OpenOfficen käyttöopas [vanhentunut linkki]
Aikajanassa ovat kuvattuina StarOffice- ja OpenOffice.org-ohjelmistojen tärkeimmät seuraajat. Sininen: Apache OpenOffice. Vihreä: LibreOffice.
Barbeksakloni

| --- | --- |

Barbeksakloni
Systemaattinen (IUPAC) nimi
 ?
Tunnisteet
CAS-numero: 4388-82-3
ATC-koodi: N03AA04
PubChem CID: 71196
Kemialliset tiedot
Kaava:  ?
Moolimassa:  ?
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Barbeksakloni (tuotenimi Maliasin) on fenobarbitaalin ja levopropyyliheksedriinin muodostama barbituraattijohdannainen suola. Se tuli markkinoille vuonna 1983, ja sen on raportoitu olevan yhtä tehokas kuin fenobarbitaalin, mutta paremmin siedetty. Joka tapauksessa näitä lupaavia tuloksia ei ole pystytty vuoteen 2004 vahvistamaan tai kieltämään.
100 mg barbeksaklonia vastaa 60 mg fenobarbitaalia.
Viihdekäytössä barbeksaklonin on raportoitu aiheuttavan empatogeenisiä, sosiaalisia estoja poistavia ja rentouttavia vaikutuksia. Tämä saattaa johtua siitä, että sitä on monesti käytetty yhdessä metamfetamiinin ja GHB:n kanssa, ja vaikutukset johtuvat piristävän ja rauhoittavan aineen sekoittamisesta.
Barbeksaklonin kemiallinen kaava on C12H12N2O3 · C10H21N, moolimassa 387,516 g/mol ja CAS-numero 4388-82-3.
Aiheesta muualla

PubChem: Barbexaclone (englanniksi)
Kyoto Encyclopedia of Genes and Genomes (KEGG): Barbexaclone (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Barbituraatit
alfenaali
allobarbitaali
amobarbitaali
aprobarbitaali
barbeksakloni
barbitaali
barbitaalinatrium
bentsobarbitaali
bentsyylibutyylibarbitaali
brallobarbitaali
butabarbitaali
butalbitaali
etallobarbitaali
fenobarbitaali
fenobarbitaalinatrium
fetarbitaali
heksobarbitaali
heptabarbitaali
metarbitaali
metioturiaatti
metituraali
metoheksitaali
metyylifenobarbitaali
nealbarbitaali
pentobromitaali
pentobarbitaali
probarbitaali
proksibarbaali
reposaali
sekobarbitaali
sekbutabarbitaali
sigmodaali
syklobarbitaali
talbutaali
tetrabarbitaali
tialbarbitaali
tiamylaali
tiopentaali
tiosekonaali
tiotetrabarbitaali
vinbarbitaali
vinyylibitaali
Kouristuksen estolääkkeet
| GABAergiset |
| --- | --- |
GABAAR PAM:  Barbituraatit: barbeksakloni • fenobarbitaali • metarbitaali • metyylifenobarbitaali • pentobarbitaali • primidoni • Karbamaatit: felbamaatti • Bentsodiatsepiinit: diatsepaami • klobatsaami  • klonatsepaami • kloratsepaatti • loratsepaami • midatsolaami • nimetatsepaami • nitratsepaami • tematsepaami • Muut: bromidi (kaliumbromidi, natriumbromidi) • imepitoiini • paraldehydi • stiripentoli
GABA-T -inhibiittorit:  Rasvahapot (ja liittyvät): valproaatti • valpromidi • valproaatti pivoksiili • vigabatriini
Muut:  GABAR-reseptorinaktivoijat: progabidi • GAT-1 -inhibiittorit: tiagabiini
| Kanavamodulaattorit |
| --- | --- |
Natrium-salpaajat:  Hydantoiinit: etotoiini • fenytoiini • fosfenytoiini • mefenytoiini • Karboksamidit: eslikarbatsepiiniasetaatti • karbamatsepiini • okskarbatsepiini • Muut: lakosamidi • lamotrigiini • rufinamidi • topiramaatti • tsonisamidi
Kalsium-salpaajaat:  Oksatsolidiinidionit: etadioni • parametadioni • trimetadioni • Suksinimidit: etosuksimidi • fensuksimidi • mesuksimidi • Gabapentinoidit: gabapentiini • pregabaliini
Kalium-avaajat:  retigabiini
| Muut |
| --- | --- |
Hiilihappoanhydraasi-inhibiittorit:  Sulfonamidit: asetatsolamidi • etoksotsolamidi • sultiaami
Muut:  beklamidi • brivarasetaami • etirasetaami • kannabidioli • levetirasetaami • perampaneeli
Käännös suomeksi
Barcelona-tuoli

Barcelona-tuoli Barcelona-paviljongissa.
Barcelona-tuoli on arkkitehti Ludwig Mies van der Rohen ja Lilly Reichin suunnittelema tuoli Barcelonan maailmannäyttelyn Saksan-paviljonkiin.
Alkujaan tuolin teräksinen runko oli salvattu yhteen, mutta se uudelleensuunniteltiin 1950, kun ruostumattoman teräksen kehittymisen ansiosta runko pystyttiin valmistamaan yhdestä palasta. Istuinosa oli alkujaan päällystetty kermanvärisellä siannahalla, joka on kuitenkin korvattu myöhemmin karjaeläimen nahalla.
Nykyään Barcelona-tuolin valmistusoikeudet ovat yksinomaan Knollilla, jolle Mies antoi oikeudet tuolin valmistamiseen vuonna 1953. Kaikissa Knollin valmistamissa tuoleissa on Knollin logo ja Miesin nimikirjoitus.
Autot: Tien päällä

| Autot: Tien päällä> Cars on the Road |
| --- | --- |

Tyyli:  animaatio
Kestoaika:  11 min
Luoja(t):  Steve Purcell
Pääosissa:   Owen Wilson  Larry the Cable Guy 
Alkuperämaa:   Yhdysvallat
Alkuperäiskieli:  englanti
Verkko:  Disney+
Julkaistu:  8. syyskuuta 2022
Tuotantokausia:  1
Jaksoja:  9
Tuotanto
Säveltäjä(t):  Jake Monaco
Tuotantoyhtiö(t):  Pixar Animation Studios
Aiheesta muualla
IMDb 
Autot: Tien päällä (engl. Cars on the Road) on Pixarin tuottama Disney+-tilausvideopalveluun julkaistu animaatiosarja, joka perustuu Autot-elokuviin. Sarja seuraa Salama McQueenia ja Marttia, jotka matkaavat Yhdysvaltain halki Martin siskon häihin. Pääosissa ovat Owen Wilson ja Larry the Cable Guy. Sarjan kaikki jaksot julkaistiin Disney+:aan 8. syyskuuta 2022.
Juoni

Sarja sijoittuu joitain vuosia Autot 3:n tapahtumien jälkeen, ja se seuraa Salama McQueenia ja hänen parasta ystäväänsä Marttia Yhdysvaltojen halki, kun he matkustavat itään osallistuakseen Martin siskon häihin. Jaksot kuvaavat hahmoja erilaisissa tilanteissa, esimerkiksi kun dinosaurusautot jahtaavat heitä. Sarja sijoittuu uusiin paikkoihin lukuisten uusien hahmojen kanssa, mukaan lukien heidän uusi ystävänsä Ivy, heidän kanssaan matkustava monsteriauto sekä vanhojen hahmojen paluu.
Jaksot

| № (sarja) | № (kausi) | Nimi | Ohjaus | Käsikirjoitus | Julkaisu |
| --- | --- | --- | --- | --- | --- |
| 1 | 1 | Dinopuisto (engl. Dinopark) | Steve Purcell | Steve Purcell | 2022-9-88. syyskuuta 2022 |
| 2 | 2 | Yön pimeydessä (engl. Lights Out) | Steve Purcell | Steve Purcell | 2022-9-88. syyskuuta 2022 |
| 3 | 3 | Suolakuumetta (engl. Salt Fever) | Brian Fee | Steve Purcell | 2022-9-88. syyskuuta 2022 |
| 4 | 4 | Taruolento (engl. The Legend) | Brian Fee | Steve Purcell | 2022-9-88. syyskuuta 2022 |
| 5 | 5 | Sirkuksessa (engl. Show Time) | Bobby Podesta | Steve Purcell | 2022-9-88. syyskuuta 2022 |
| 6 | 6 | Rekat (engl. Trucks) | Bobby Podesta | Steve Purcell | 2022-9-88. syyskuuta 2022 |
| 7 | 7 | B-luokan elokuva (engl. B-Movie) | Brian Fee | Steve Purcell | 2022-9-88. syyskuuta 2022 |
| 8 | 8 | Törppöilijät (engl. Road Rumblers) | Steve Purcell | Steve Purcell | 2022-9-88. syyskuuta 2022 |
| 9 | 9 | Häät (engl. Gettin’ Hitched) | Bobby Podesta | Bobby Podesta ja Steve Purcell | 2022-9-88. syyskuuta 2022 |
Ääninäyttelijät

| Rooli | Alkuperäinen ääni | Suomenkielinen ääni |
| --- | --- | --- |
| Salama McQueen | Owen Wilson | Sami Uotila |
| Martti | Larry the Cable Guy | Aarni Kivinen |
| Ivy | Quinta Brunson | Hanna Pakarinen |
| Maatti | Dana Powell | Ushma Olava |
| Cruz Ramirez | Cristela Alonzo | Essi Hellén |
| Mateo | Oscar Camacho | Heikki Mäkäräinen |
| Salli | Bonnie Hunt | Irina Lahtinen |
| Luigi | Tony Shalhoub | Mika Nuojua |
| Guido | Guido Quaroni | Osku Ärilä |
| Ramone | Cheech Marin | Antti Reini |
| Floora | Jenifer Lewis | Titta Jokinen |
| Klainari | Lloyd Sherr | Tommi Korpela |
| Kessu | Paul Dooley | Rauno Ahonen |
| Seriffi | Michael Wallis | Santeri Kinnunen |
| Lizzie | Katherine Helmond | Hannele Lauri |
| Puna | Jerome Ranft | Markus Bäckman |
Aiheesta muualla

Autot: Tien päällä Internet Movie Databasessa (englanniksi)
| --- | --- |
Hahmot:   Salama McQueen  Martti  Doc Hudson  Salli Carrera  Luettelo hahmoista 
Elokuvat:   Autot (2006)  Autot 2 (2011)  Autot 3 (2017) 
Spin-off-elokuvat:   Lentsikat (2013)  Lentsikat 2: Pelastajat (2014) 
Lyhytelokuvat:   Mater and the Ghostlight (2006) 
televisiosarjat:   Cars Toons Mater's Tall Tales (2008–2012)  Tales from Radiator Springs (2013–2014)  Autot: Tien päällä (2022) 
Videopelit:   Autot  Cars: Radiator Springs Adventures  Cars Mater-National Championship  Cars Race-O-Rama  The World of Cars Online  Autot 2  Rush: A Disney–Pixar Adventure  Disney Infinity  Autot 3
Bente Nordby

| Mitalit> Maa:   Norja.Naisten jalkapallo. Olympialaiset  | Mitalit> Maa:   Norja.Naisten jalkapallo. Olympialaiset  | Mitalit> Maa:   Norja.Naisten jalkapallo. Olympialaiset  | Maa:   Norja> Naisten jalkapallo. |
| --- | --- | --- | --- |
|  Kultaa | Sydney 2000 | Jalkapallo |  |
|  Pronssia | Atlanta 1996 | Jalkapallo |  |
Bente Nordby (s. 23. heinäkuuta 1974 Gjøvik) on norjalainen entinen jalkapalloilija, pelipaikaltaan maalivahti.
Ura

Nordby pelasi ensimmäisen aikuisten maaottelunsa Yhdysvaltoja vastaan 17 vuoden iässä, jota ennen hän oli ollut alle 16-vuotiaiden maajoukkueessa. Hän oli samana vuonna Norjan joukkueen mukana MM-kisoissa 1991, joissa maa voitti hopeaa. Kahta vuotta myöhemmin Nordby voitti EM-kisojen kultaa ja sai Norjan liigamestaruuden seurassaan FK Athene Mossissa.
Nordby oli Norjan joukkueessa, joka voitti Algarve Cupin 1994. Seuraavana vuonna hän nousi maajoukkueen ykkösmaalivahdiksi ja pelasi joukkueen voittamissa MM-kisoissa. Nordby voitti pronssia olympialaisissa 1996 Atlantassa.
Nordby edusti seuratasolla SK Sprint-Jeløyta vuoteen 1996 asti, kunnes siirtyi Athene Mossiin, jonka kanssa oli voittanut Norjan-mestaruuden. Hän voitti Sydneyn olympialaisissa 2000 kultaa ja meni myöhemmin pelaamaan Yhdysvaltoihin. Nordby edusti maassa Carolina Couragea ja San Diego Spiritsiä ennen kuin palasi takaisin kotimaahansa. Vuonna 2002 hän voitti Norjan-mestaruuden Kolbotn IL:ssä ja 2005 Asker FK:n riveissä.
Vuoden 2002 lopussa Nordby ehti jo lopettaa uransa maajoukkueessa, mutta pyörsi päätöksensä ja jatkoi seuraavalla kaudella. Hänen viimeinen arvokisamitalinsa joukkueessa oli EM-hopea 2005. Nordby siirtyi ruotsalaiseen Djurgården/Älvsjöön 2006, ja hänet palkittiin seurassa Ruotsin liigan parhaaksi maalivahdiksi seuraavalla kaudella. Hän kuitenkin meni kahden pelatun kauden jälkeen Ranskaan Olympique Lyonnaisiin puolentoista vuoden sopimuksella. Seurassa Nordby voitti Ranskan-mestaruuden 2008 ja 2009 sekä oli kyseisillä kausilla UEFA Cupissa välierissä saakka.
Nordby pelasi viimeisen maaottelunsa 2007 ja lopetti seurajoukkueuransa 2009. Häntä pidetään yhtenä Norjan historian parhaista naismaalivahdeista ja hän sai uransa aikana useita eri ehdokkuuksia ja palkintoja. Nordby pelasi aikuisten maajoukkueessa yhteensä 172 ottelua.